wickkiey/tamil-wikipedia-chunked huggingface dataset:
# ஜொகூர் பாரு-சிங்கப்பூர் விரைவுப் போக்குவரத்து அமைப்பு

<mapframe text="ஜொகூர் பாரு-சிங்கப்பூர் விரைவுப் போக்குவரத்து வழித்தடம்" width=380 height=350 zoom=14 latitude=1.45856 longitude=103.77250>
</mapframe>  
**ஜொகூர் பாரு-சிங்கப்பூர் விரைவுப் போக்குவரத்து அமைப்பு** (ஆங்கிலம்: *Johor Bahru–Singapore Rapid Transit System* (**RTS**); மலாய்: *Sistem Transit Aliran Johor Bahru–Singapura*); சீனம்: 新山—新加坡捷运系统) என்பது மலேசியாவின் இரண்டாவது பெரிய நகரமான ஜொகூர் பாரு மற்றும் சிங்கப்பூரின் உட்லண்ட்ஸ் ஆகிய நகரங்களை ஜொகூர் நீரிணையின் வழியாகக் கடக்கும் ஓர் அனைத்துலக விரைவுப் போக்குவரத்து அமைப்பாகும்.  
இந்தக் கட்டுமானம் முடிவடையும் போது, இந்த விரைவுப் போக்குவரத்து அமைப்பு, தெப்ராவ் நகரிடை சேவைக்குப் பின்னர். மலாயா தொடருந்து நிறுவனத்தின் இரு நாடுகளுக்கும் இடையிலான இரண்டாவது தொடருந்து இணைப்புப் பாதையாக அமையும்.  
இருப்பினும், ஜொகூர் பாரு-சிங்கப்பூர் விரைவுப் போக்குவரத்து கட்டுமானம் முடிந்ததும் தெப்ராவ் நகரிடை சேவை நிறுத்தப்படலாம் என எதிர்பார்க்கப்படுகிறது. இந்த விரைவுப் போக்குவரத்து அமைப்பின் கட்டமைப்பில், இரு நாடுகளின் சுங்கம், குடிவரவு மற்றும் தனிமைப்படுத்தப்படுத்தல் வசதிகளைக் கொண்டிருக்கும்.  
இரு தரப்புக் கட்டுமானங்களில் 22 நவம்பர் 2020-ஆம் தேதி மலேசியப் பிரிவிலும்; 22 சனவரி 2021-ஆம் தேதி சிங்கப்பூர் பிரிவிலும் கட்டுமானங்கள் தொடங்கின.
# ஜொகூர் பாரு-சிங்கப்பூர் விரைவுப் போக்குவரத்து அமைப்பு

## பொது

வடக்கு சிங்கப்பூருக்கும் ஜொகூர் பாருவுக்கும் இடையே ஒரு விரைவுப் போக்குவரத்து அமைப்பை உருவாக்கலாம் எனும் திட்டத்தை 1991-இல் சிங்கப்பூரின் தகவல் தொடர்பு அமைச்சர் மா போ டான் என்பவரால் முதலில் பரிந்துரைக்கப்பட்டது. இந்தத் திட்ட வியூகத்தை இரு நாடுகளும் ஏற்றுக் கொண்டன.  
இருபது ஆண்டுகளுக்குப் பிறகு விரைவு போக்குவரத்து அமைப்பு பற்றிய திட்டம் மீண்டும் கொண்டுவரப்பட்டது; பின்னர் 24 மே 2010 அன்று சிங்கப்பூர்-மலேசியா தலைவர்கள் சந்திப்பின் போது முன்மொழியப்பட்டது.  
இந்த விரைவுப் போக்குவரத்து அமைப்பு ஜொகூர் பாருவில் உள்ள தஞ்சோங் புத்திரி புறநகரத்தையும்; சிங்கப்பூரின் உட்லண்ட்ஸ் புறநகரத்தையும் இணைக்கும்.  
அந்த வகையில் மலேசியா-சிங்கப்பூர் தரைப்பாலத்தில் ஏற்படும் போக்குவரத்து நெரிசலைக் குறைக்கலாம்ம்; இரு நாடுகளுக்கும் இடையிலான தொடர்புகளை மேம்படுத்தலாம் என கணிக்கப்பட்டது. 2018 -ஆம் ஆண்டுக்குள் இந்தத் திட்டம் முடிவடைய வேண்டும் என ஓர் இலக்கும் நிர்ணயிக்கப்பட்டது.
# ஜொகூர் பாரு-சிங்கப்பூர் விரைவுப் போக்குவரத்து அமைப்பு

## பொது

### சிங்கப்பூர் தரப்பு

சூன் 2011-இல், முன்மொழியப்பட்ட விரைவுப் போக்குவரத்து அமைப்பை, சிங்கப்பூர் நிலப்பகுதியில் சிங்கப்பூரின் தாம்சன்-கிழக்கு கடற்கரைச் சாலையின் சிங்கப்பூரின் வடக்கு உட்லண்ட்ஸ் பகுதியுடடன் இணைக்க வேண்டும் என்று சிங்கப்பூர் முன்மொழிந்தது.  
வடிவமைப்பு மற்றும் பொறியியல் செயல்பாடுகளுக்கு நவம்பர் 2011-இல் ஒப்பந்த விண்ணப்பம் அழைக்கப்பட்டது. இது தொழில்நுட்ப அளவுருக்கள் மற்றும் அமைப்புக்கான சீரமைப்பு மற்றும் முன்மொழிவுகளுக்கான விருப்பங்களைத் தீர்மானிப்பதை நோக்கமாகக் கொண்டது. அந்த ஒப்பந்தக் கோரிக்கையில்; சிங்கப்பூரின் ஏகோம் (*Aecom Singapore*); ஏகோம் பெருன்டிங் (*Aecom Perunding*); மற்றும் சிங்கப்பூர் கட்டிடக் கலைஞர்கள் (*SA Architects*); கூட்டமைப்பு வெற்றி பெற்றது.[25][26] முதல்கட்டப் பொறியியல் ஆய்வுகளின் முதல் பகுதி மார்ச் 2014-இல் நிறைவடைந்தது.
# ஜொகூர் பாரு-சிங்கப்பூர் விரைவுப் போக்குவரத்து அமைப்பு

## பொது

### மலேசியத் தரப்பு

செப்டம்பர் 2014-இல், மலேசியாவின் ஜொகூர் பாரு நகரில், எந்த இடத்தில் விரைவுப் போக்குவரத்து அமைப்பின் நிலையத்தைக் கட்டலாம் என்று ஜொகூர் மாநிலத்தின் பொதுப்பணி, கிராமப்புற மற்றும் பிராந்திய மேம்பாட்டுக் குழு, பொது வாக்கெடுப்பை நடத்தியது. தஞ்சோங் புத்திரி, ஜொகூர் பாரு சென்ட்ரல் 1, ஜொகூர் பாரு சென்ட்ரல் 2, புக்கிட் சாகர் ஆகிய இடங்கள் தேர்வு செய்யப்பட்டன. பொதுமக்களின் தேர்வுபடி, புக்கிட் சாகர் நகர்ப்புறம் மலேசியத் தரப்பு முனையமாக தேர்வு செய்யப்பட்டது.  
மலேசியத் தரப்பு அதன் செயல்முறைகளை அதன் பாணியில் பின்பற்றும் என்பதை உறுதிப்படுத்தியது. புதிய நிலையத்தின் குடிநுழைவு அனுமதி வசதிகள்; தற்போதைய சுல்தான் இசுகந்தர் கட்டிடத்தில் (*Sultan Iskandar Building*) இருக்கும் வசதிகளிலிருந்து தனித்தனியாகச் செயல்படும் எனவும் உறுதிப்படுத்தியது.
# ஜொகூர் பாரு-சிங்கப்பூர் விரைவுப் போக்குவரத்து அமைப்பு

## கட்டுமானம்

விரைவுப் போக்குவரத்து அமைப்பின் கட்டுமானம் மலேசியப் பகுதியில் 22 நவம்பர் 2020-இல் தொடங்கியது. சிங்கப்பூர் பகுதியில் 22 சனவரி 2021-இல் தொடங்கியது. சனவரி 2024 இறுதிக்குள் கட்டுமானம் நிறைவடையும் என திட்டமிடப்பட்டது. எனினும் பற்பல காரணங்களினால் இந்தத் திட்டம் தாமதமாகி விட்டது. அவற்றுள் மலேசியாவில் 2018-ஆம் ஆண்டில் மத்திய அரசாங்க ஆட்சி மாறியதும் முக்கியக் காரணங்களில் ஒன்றாகும்.  
மார்ச் 2023-இல், சிங்கப்பூரின் திட்டப்பணி 45% நிறைவடைந்ததாக அறிவிக்கப்பட்டது. மே 2023-இல், சிங்கப்பூரின் தரப்பில் முன்னேற்றம் 50% ஐ எட்டியது. மலேசியாவின் தரப்பில் 36% முடிந்தது. 11 சனவரி 2024-இல், இரு தரப்பிலும் 65% கட்டுமானம் நிறைவு. அடைந்துள்ளதாக அறிவிக்கப்பட்டது. 2024-ஆம் ஆண்டு இறுதிக்குள் திட்டம் நிறைவடையலாம் என எதிர்ப்பார்க்கப்படுகிறது.
# மின்சான் வரி அணில்

**மின்சான் வரி அணில்** (*தாமியோப்சு மின்சானிகா-Tamiops minshanica*) என்பது சையூரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். முன்னர் விவரிக்கப்பட்ட எந்த சிற்றினத்திற்கும் உருவவியல் ரீதியாக ஒதுக்கப்படாத ஆசிய வரி அணில் வகை இதுவாகும். இது 2018ஆம் ஆண்டில் சீனாவின் சிச்சுவானில் உள்ள வாங்லாங் தேசிய இயற்கை காப்பகத்தில் கண்டுபிடிக்கப்பட்டது. இது 2022ஆம் ஆண்டில் முறையாக விவரிக்கப்பட்டு தனிச் சிற்றினமாக ஒதுக்கப்பட்டது.
# உமா சங்கர்

**உமா சங்கர்** (*Uma Sankar*) இந்தியாவைச் சேர்ந்த ஒரு தொழில்முறை கால்பந்தாட்ட வீரராவார். சென்னை நகரத்தின் ஐ-கூட்டிணைவு சங்க அணியில் நடுக்கள வீரராக இவர் விளையாடினார். 2000 ஆமாவது ஆண்டில் சூலை மாதம் 31 ஆம் தேதியன்று உமா சங்கர் பிறந்தார்.
# உமா சங்கர்

## தொடக்க காலம்

தமிழ்நாட்டில் பிறந்த உமாசங்கர் தொடக்க காலத்தில் இந்தியாவின் கருநாடக மாநிலத்தின் தலைநகரமான பெங்களுரை மையமாகக் கொண்டு ஓசோன் கால்பந்தாட்ட சங்க அணிக்காக விளையாடத் தொடங்கினார்.
# உமா சங்கர்

## சென்னை

2021 ஆம் ஆண்டு சனவரி மாதத்தில் உமா சங்கர் சென்னையில் ஐ-கூட்டிணைவு சங்க அணியில் சேர்ந்தார். 2021 ஆம் ஆண்டு சனவரி மாதம் இந்தியன் ஆரோசு அணிக்கு எதிரான போட்டியில் ஐ-கூட்டிணைவு சங்க அணியில் இவர் அறிமுகமானார். அப்போட்டியில் இவர் 91 ஆவது நிமிடத்தில் மாற்றுவீரராக களம் இறங்கினார். இவர் இடம்பெற்றிருந்த அணி 1-0 என்ற புள்ளிகள் கணக்கில் வெற்றி பெற்றது.
# உமா சங்கர்

## போட்டிகள் புள்ளிவிவரம்

2021 ஆம் ஆண்டு மார்ச்சு மாதம் 6 ஆம் தேதி நிலவரப் படியான தரவுகள்  
**சங்கம், பருவம் மற்றும் போட்டியின் அடிப்படையில் பங்கேற்பும் கோல்களும்**  
| சங்கம் | பருவம் | கூட்டிணைவு | கோப்பை | கண்டம் | மொத்தம் |  |  |  |  |  |
| --- | --- | --- | --- | --- | --- | --- | --- | --- | --- | --- |
| சென்னை நகர கால்பந்து சங்கம் | 2020–21 | ஐ-கூட்டிணைவு | 3 | 0 | — | — | — | — | 3 | 0 |
# வாக்காளர் பட்டியல்

**வாக்காளர் பட்டியல்** (electoral roll) என்பது ஒரு குறிப்பிட்ட அதிகார வரம்பில், குறிப்பிட்ட தேர்தல்களுக்கு வாக்களிக்க உரிமை கொண்ட நபர்களைப் பட்டியலிடும் தொகுப்பாகும். இந்தப் பட்டியல் வழக்கமாக தேர்தல் மாவட்டங்களால் பிரிக்கப்பட்டு, வாக்குச் சாவடிகளில் தேர்தல் அதிகாரிகளுக்கு உதவுவதனை முதன்மையாகக் கொண்டு தயாரிக்கப்படுகிறது. பெரும்பாலாக நிரந்தர வாக்காளர் பட்டியல்களைப் பராமரிக்கின்றன, அவை தொடர்ச்சியாகவோ அல்லது அவ்வப்போது புதுப்பிக்கப்படுகின்றன (பிரான்சு போன்ற நாடுகள் ஆண்டுதோறும் புதுப்பிக்கப்படுகின்றன), சில அதிகார வரம்புகளில் ஒவ்வொரு தேர்தலுக்கும் முன் புதிய வாக்காளர் பட்டியல் தயார் செய்யப்படுகிறது. வாக்காளர் பட்டியல் என்பது வாக்காளர் பதிவு செயல்முறையின் விளைவாகும். பெரும்பாலான அதிகார வரம்புகளில், வாக்காளர் பதிவு (வாக்காளர் பட்டியலில் பட்டியலிடப்படுவது) ஒரு தேர்தலில் வாக்களிக்கப்பதற்கான முன்நிபந்தனையாகும். சில அதிகார வரம்புகளுக்கு வாக்காளர் பதிவு தேவையில்லை. அமெரிக்காவில் உள்ள வடக்கு டகோட்டா மாநிலம் வாக்காளர் பட்டியல்களைப் பயன்படுத்துவதில்லை. இவ்வாறான சமயங்களில் ஒரு வாக்காளர் வாக்களிக்க அனுமதிக்கப்படுவதற்கு முன்பு அடையாளம் மற்றும் வாக்களிக்கும் உரிமைக்கான ஆதாரத்தை வழங்க வேண்டும்.  
பாரம்பரியமாக, வாக்காளர் பட்டியல்கள் காகித வடிவில் பராமரிக்கப்பட்டன. ஆனால், தற்போது மின்னணு வாக்காளர் பட்டியலுக்கு அதிக அளவில் ஒப்புதல் அளிக்கப்படுகிறது. இதேபோல், உயிரியளவியல் வாக்காளர் பதிவை ஏற்றுக்கொண்ட நாடுகளின் எண்ணிக்கை தொடர்ந்து அதிகரித்து வருகிறது. 2016 ஆம் ஆண்டு நிலவரப்படி, ஆப்பிரிக்கா, இலத்தீன் அமெரிக்காவில் உள்ள பகுதியளவு நாடுகள் தங்கள் வாக்காளர் பட்டியல்களுக்கு உயிரியளவியல் தொழில்நுட்பத்தைப் பயன்படுத்துகின்றன.
# வாக்காளர் பட்டியல்

## இந்தியா

இந்தியாவில், வாக்காளர் பட்டியலை வெளியிடுவதும் புதுப்பிப்பதும் இந்திய தேர்தல் ஆணையம், ஒவ்வொரு மாநிலத் தேர்தல் ஆணையத்தின் பொறுப்பாகும். இந்த அரசு அமைப்புகள் ஒவ்வொரு ஆண்டும் வாக்காளர் பட்டியலைப் புதுப்பித்து வெளியிடுகின்றன. இது அதிகாரப்பூர்வ அரசாங்க வலைத்தளங்களிலிருந்து பதிவிறக்கம் செய்யக் கிடைக்கிறது.  
**2019 சனவரி 1 இல் இந்தியாவில் மொத்த வாக்காளர்கள்**  
- மொத்த வாக்காளர்கள்: 866,913,278
- ஆண்கள்: 451,966,704.
- பெண்கள்: 414,912,901.
- மூன்றாம் பாலினம்: 33,673.  
**மக்களவைத் தேர்தல் 2019-க்கான மாநில வாரியான தேர்தல் விவரங்கள்**
| 1. | ஆந்திரப் பிரதேசம் | 17162603 | 17409676 | 3146 |  |
| --- | --- | --- | --- | --- | --- |
| 2. | அருணாச்சலப் பிரதேசம் | 383804 | 389054 | 0 |  |
| 3. | அசாம் | 10627005 | 10004509 | 377 |  |
| 4. | பீகார் | 36346421 | 32070788 | 2119 |  |
| 5. | சத்தீஸ்கர் | 9112766 | 8958481 | 721 |  |
| 6. | கோவா | 545531 | 562930 | 0 |  |
| 7. | குஜராத் | 22265012 | 20325250 | 553 |  |
| 8. | ஹரியானா | 9027549 | 7792344 | 0 |  |
| 9. | இமாச்சலப் பிரதேசம் | 2458878 | 2352868 | 6 |  |
| 10. | ஜம்மு காஷ்மீர் | 3904982 | 3548312 | 45 |  |
| 11. | ஜார்க்கண்ட் | 11256003 | 10202201 | 123 |  |
| 12. | கர்நாடகா | 24837243 | 24045264 | 4404 |  |
| 13. | கேரளா | 12202869 | 13085516 | 6 |  |
| 14. | மத்தியப் பிரதேசம் | 26195768 | 23772022 | 1135 |  |
| 15. | மஹாராஷ்டிரா | 43940543 | 39542999 | 1645 |  |
| 16. | மணிப்பூர் | 925431 | 968312 | 0 |  |
| 17. | மேகாலயா | 850667 | 868802 | 0 |  |
| 18. | மிஸோராம் | 362181 | 377795 | 0 |  |
| 19. | நாகாலாந்து | 577793 | 560422 | 0 |  |
| 20. | ஒடிசா | 15946303 | 14890584 | 2146 |  |
| 21. | பஞ்சாப் | 10502868 | 9375422 | 415 |  |
| 22. | ராஜஸ்தான் | 23117744 | 20855740 | 45 |  |
| 23. | சிக்கிம் | 200220 | 188836 | 0 |  |
| 24. | தமிழ்நாடு | 29574300 | 30155515 | 5074 |  |
| 25. | தெலுங்கானா | 14472054 | 13840715 | 2351 |  |
| 26. | திரிபுரா | 1275694 | 1230212 | 0 |  |
| 27. | உத்தரப்பிரதேசம் | 76809778 | 64436122 | 7272 |  |
| 28. | உத்தராகண்ட் | 3923492 | 3572029 | 151 |  |
| 29. | மேற்கு வங்காளம் | 34592448 | 32443796 | 1017 |  |
| 30. | அந்தமான் நிக்கோபார் தீவுகள் | 146524 | 131464 | 0 |  |
| 31. | சண்டிகர் | 305892 | 266194 | 13 |  |
| 32. | தாத்ரா மற்றும் நாகர் ஹவேலி | 122184 | 105399 | 0 |  |
| 33. | டாமன் மற்றும் டையூ | 58698 | 57861 | 0 |  |
| 34. | டெல்லி | 7463731 | 6005703 | 829 |  |
| 35. | லட்சத்தீவு | 25372 | 24904 | 0 |  |
| 36. | புதுச்சேரி | 446353 | 494860 | 80 | } |
# நெடியவன்

**நெடியவன்** (*Nediyavan*) என்ற இயக்கப் பெயரால் அறியப்படும் **பேரின்பநாயகம் சிவபரன்** (28 ஆகத்து 1976) என்பவர் ஒரு இலங்கைத் தமிழ்ப் போராளி ஆவார். இவர் இலங்கைத் தமிழ் போராளி அமைப்பான தமிழீழ விடுதலைப் புலிகள் அமைப்பின் முன்னணி உறுப்பினராவார்.
# நெடியவன்

## துவக்ககால வாழ்க்கையும் குடும்பமும்

சிவபரன் 1976. ஆகத்து 28 அன்று வடக்கு இலங்கையின் வட்டுக்கோட்டையில் பிறந்தார். இவரது குடும்பம் வட்டுகோடை அருகே உள்ள சங்கரத்தாயைச் சேர்ந்தது. இவர் யாழ்ப்பாணம் இந்துக் கல்லூரியில் கல்வி கற்றார்.
# நெடியவன்

## பணி

சிவபரன் 1994 ஆண்டு தனது 18வது வயதில் தமிழீழ விடுதலைப் புலிகள் இயக்கத்தில் இணைந்தார். 6 அடி உயரம் கொண்ட சிவபரனுக்கு "நெடியவன்" (உயரமானவன்) என்ற இயக்கப் பெயர் வழங்கப்பட்டது. நெடியவன் பின்னர் காஸ்ட்ரோ (வீரகுலசிங்கம் மணிவண்ணன்) தலைமையிலான புலிகளின் சர்வதேச ஒருங்கிணைப்பு மையத்தில் (ஐசிசி) பணியாற்றினார். 2006 ஆம் ஆண்டு தமிழீழ விடுதலைப் புலிகளுக்கும் இலங்கை இராணுவத்துக்கும் இடையில் மீண்டும் யுத்தம் ஆரம்பமான போது காஸ்ட்ரோ நெடியவனைப் புலிகளின் சர்வதேசப் பிரிவுகளின் பொறுப்பாளராக நியமித்தார். நெடியவன் செய்த துரோகத்தின் விளைவே பத்மநாதனின் கைது என்று முன்னாள் இலங்கை தூதர் கே. கொடகே குற்றஞ்சாட்டியுள்ளார்.  
நெடியவன் நோர்வேவில் ஒரு மழலையர் பள்ளியில் பணியாற்றினார். ஒரு டச்சு நீதிபதி மற்றும் ஐந்து அரசு வழக்கறிஞர்களால் இரண்டு நாட்கள் விசாரிக்கப்பட்ட பின்னர் இவர் பின்னர் பிணையில் விடுவிக்கப்பட்டார் . நோர்வேவில் வாழும் போது வன்முறையில் ஈடுபடவோ அல்லது வன்முறையை ஊக்குவிக்கவோ கூடாது என நெடியவனை காவல் துறையினர் எச்சரித்தனர். நெடியவன் ஒசுலோவை விட்டு 240 கி.மீ தொலைவில் உள்ள இடத்திற்குச் சென்றார். 2014 ஏப்ரலில் நெடியவன் உட்பட 40 விடுதலைப் புலி உறுப்பினர்களுக்கு இலங்கை காவல்துறை சர்வதேச கைது வாரண்டுகள் (இன்டர்போல் சிவப்பு அறிவிப்பு) பிறப்பித்தது.
# செந்தொண்டை அணில்

**செந்தொண்டை அணில்** (*Red-throated squirrel*-*திரெமோமிசு குலாரிசு*) என்பது சையூரிடே குடும்பத்தைச் சேர்ந்த கொறித்துண்ணியாகும். இந்த அணில் தென்கிழக்காசியாவின் சில பகுதிகள், வடக்கு வியட்நாமின் சிவப்பு ஆற்றுப் பள்ளத்தாக்கு மற்றும் சீனாவின் தெற்கு மத்திய யுன்னான் பகுதிகளில் காணப்படுகின்றன. செந்தொண்டை அணில் இதே பேரினத்தைச் சேர்ந்த *தி. ரூபிஜெனிசின்* மற்றொரு சிற்றினத்துடன் இணையினமாகக் கருதப்படுகிறது. ஆனால் இது 2500 முதல் 3000 மீ வரை உயரமுள்ளப் பகுதிகளில் வாழ்கின்றது.
# பெர்னி நீண்ட மூக்கு அணில்

**பெர்னி நீண்ட மூக்கு அணில்** (Perny's long-nosed squirrel-*திரெமோமிசு பெர்னீ*) என்பது சைலூரிடே குடும்பத்தில் உள்ள கொறிணிச் சிற்றினம் ஆகும். இது வடகிழக்கு இந்தியா, தெற்கு மற்றும் மத்திய சீனா, வடக்கு மியான்மர், வடக்கு வியட்நாம் மற்றும் தைவான் ஆகிய நாடுகளில் காணப்படுகிறது.இது ஆரஞ்சு வயிற்று இமயமலை அணிலை (திரெமோமிசு லோக்ரியா) விட நீண்ட மூக்கைக் கொண்டுள்ளது. ஆனால் கன்னத்திலும் வாலிலும் சிவப்பு நிறம் இல்லை.
# நையோபியம் பெர்குளோரேட்டு

| Name =
| IUPACName =
| PIN =
| SystematicName =
| OtherNames =
| data page pagename =  
| ImageFile =
| ImageSize =
| ImageAlt =
| ImageName =
| ImageCaption =
| ImageFile1 =
| ImageSize1 =
| ImageAlt1 =
| ImageName1 =
| ImageCaption1 =
| ImageFileL1 =
| ImageSizeL1 =
| ImageAltL1 =
| ImageNameL1 =
| ImageFileR1 =
| ImageSizeR1 =
| ImageAltR1 =
| ImageNameR1 =  
| Section1 =
| Section2 =
# நையோபியம் பெர்குளோரேட்டு

## தயாரிப்பு

நையோபியம் பெண்டாகுளோரைடுடன் நீரற்ற பெர்குளோரிக்கு அமிலத்தைச் சேர்த்து வினைபுரியச் செய்து நையோபியம் பெர்குளோரேட்டை தயாரிக்கலாம்:  
:NbCl<sub>5</sub> + 5 HClO<sub>4</sub> → Nb(ClO<sub>4</sub>)<sub>5</sub> + 5 HCl
# நையோபியம் பெர்குளோரேட்டு

## வினைகள்

நையோபியம் பெர்குளோரேட்டு 70 பாகை செல்சியசு வெப்பநிலையில் சிதைவடைந்து நையோபைல் பெர்குளோரேட்டாக மாறுகிறது. இவ்வினையில் இருகுளோரின் ஏழாக்சைடு வாயு வெளியிடப்படுகிறது:  
:Nb(ClO<sub>4</sub>)<sub>5</sub> → NbO(ClO<sub>4</sub>)<sub>3</sub> + Cl<sub>2</sub>O<sub>7</sub>  
நையோபைல் பெர்குளோரேட்டு 115 பாகை செல்சியசு வெப்பநிலையில் மேலும் சிதைவடைந்து NbO<sub>2</sub>ClO<sub>4</sub> சேர்மத்தைக் கொடுக்கும். இது 220 பாகை செல்சியசு வெப்பநிலையில் மேலும் சிதைவடைந்து நையோபியம் பெண்டாக்சைடைக் கொடுக்கிறது.  
சீசியம் பெர்குளோரேட்டு மற்றும் நையோபியம் பெர்குளோரேட்டு போன்ற பெர்குளோரேட்டுகளுடன் நீரற்ற பெர்குளோரிக் அமிலத்துடன் 0 பாகை செல்சியசு வெப்பநிலையில் வினைபுரிவதால் [Nb(ClO<sub>4</sub>)<sub>6</sub> மற்றும் Cs<sub>2</sub>[Nb(ClO<sub>4</sub>)<sub>7</sub> போன்ற பெர்குளோரேட்டோநையோபேட்டுகள் உருவாகின்றன.
# நையோபியம் பெர்குளோரேட்டு

## கட்டமைப்பு

நியோபியம் பெர்குளோரேட்டின் கட்டமைப்பு ஒற்றை-படிக எக்சுகதிர் விளிம்புவளைவு ஆய்வு மூலம் தெளிவுபடுத்தப்படவில்லை என்றாலும், அகச்சிவப்பு மற்றும் தூள் எக்சுகதிர் விளிம்புவளைவு ஆய்வு மூலம் தெளிவுபடுத்தப்பட்டது. இதன்படி நையோபியம் பெர்குளோரேட்டில் ஒற்றையீதல் பிணைப்பு மற்றும் ஈரீதல்பிணைப்பு ஈந்தணைவிகள் இரண்டும் உள்ளன.
# துளசிதாஸ் ஜாதவ்

**துளசிதாஸ் ஜாதவ்** (*Tulsidas Jadhav*) (ஜனவரி 25,1905-செப்டம்பர் 11,1999) இந்திய விடுதலை இயக்க வீரரும், அரசியல் ஆர்வலரும், சமூக சேவகரும், விவசாயியும் மற்றும் பம்பாய் சட்டப் பேரவை மற்றும் இந்திய நாடாளுமன்றத்தின் மக்களவை உறுப்பினரும் ஆவார்.  
துளசிதாஸ் சுபன்ராவ் ஜாதவ் 1905 ஜனவரி 25 இந்தியாவில் உள்ள மகாராட்டிரம் மாநிலத்தில் சோலாப்பூர் மாவட்டம் , தைதானே என்ற ஊரில் பிறந்தார். அரிபாய் தியோகர்ன் உயர்நிலைப் பள்ளியில் கல்வி பயின்றார். பாபாசாகேப் போசலேவை மணந்தார். மற்றொரு மகள் நிர்மலதாய் சங்கர்ராவ் தோகல் 1972 இல் சோலாப்பூர் நகர தெற்கு தொகுதியின் சட்டமன்ற உறுப்பினராக இருந்தார்
# துளசிதாஸ் ஜாதவ்

## தொழில்

ஒரு வேளாண்மை விவசாயியான துளசிதாஸ் சந்தானத் நகர், வைரக், தால் போன்ற இடங்களில் போகவதி சககாரி சர்க்கரை ஆலையை நிறுவினார். இது சோலாப்பூர் பகுதியில் உள்ள ஆரம்பகால சர்க்கரை ஆலை மற்றும் மகாராட்டிராவின் ஆரம்பகால சர்க்கரை ஆலைகளில் ஒன்றாகும்.
# துளசிதாஸ் ஜாதவ்

## அரசியல் வாழ்க்கை

துளசிதாஸ் 1921 முதல் 1947 வரை இந்திய தேசிய காங்கிரசுடன் தொடர்பிலிருந்தார். சோலாப்பூரில் இருந்த தீவிர இந்திய விடுதலை இயக்க வீரர்களில் ஒருவராக இருந்தார். 1930 இல் மகாத்மா காந்தி தனது உப்பு சத்தியாகிரகத்தைத் தொடங்கியபோது கிருஷ்ணாஜி பீம்ராவ் அந்த்ரோலிகர், துளசிதாஸ் ஜாதவ் மற்றும் ஜஜூஜி போன்ற இளம் தொழிலாளர்கள் முன்வந்து காந்தியத் தத்துவத்தின் தீவிரப் பின்பற்றுபவர்களாக மாறினர். 1930 ஆம் ஆண்டில் வகுப்புவாத காலத்தில் இவர் 1931, 1932, 1941 மற்றும் 1942 ஆம் ஆண்டுகளில் சிறையில் அடைக்கப்பட்டார்.  
சுதந்திரத்திற்குப் பிறகு, துளசிதாஸ் 1947 இல் காங்கிரசை விட்டு வெளியேறினார். வேறு சில முன்னாள் காங்கிரசு நண்பர்களுடன் சேர்ந்து, இந்திய விவசாயிகள் மற்றும் தொழிலாளர் கட்சியை உருவாக்கினார். அதில் இவர் நிறுவனர் உறுப்பினராக இருந்தார். 1951 ஆம் ஆண்டு பம்பாய் சட்டமன்றத் தேர்தலில் பார்சி-மாதா தொகுதியிலிருந்து வெற்றி பெற்றார்.  
1957 இல் தனது சகாக்களுடன் மீண்டும் காங்கிரசில் சேர்ந்தார். 1957 தேர்தலில் சோலாப்பூர் தொகுதியில் இரண்டாவது மக்களவைக்கு போட்டியிட்ட இவர் தோல்வியடைந்தார். 1962-67 வரை நாந்தேடு தொகுதியிலிருந்து மூன்றாவது மக்களவை உறுப்பினராகவும், காங்கிரசு கட்சி வேட்பாளராக பாரமதியிலிருந்து நான்காவது மக்களவை உறுப்பினராகவும் தேர்ந்தெடுக்கப்பட்டார்.  
மூன்றாவது ஐந்தாண்டுத் திட்டத்தின் வரைவுக்கான நாடாளுமன்றக் குழுக்களாகவும் பணியாற்றினார். 1985 இல், இந்தியக் குடியரசுத் தலைவர் கியானி ஜைல் சிங்கால் "அமைதியின் திருத்தூதர்" விருது இவருக்கு வழங்கப்பட்டது.
# ஜொகூர் சுல்தான் அபு பக்கர்

**சுல்தான் அபு பக்கர்** <small>அல்லது</small> **ஜொகூர் சுல்தான் அபு பக்கர்**; (ஆங்கிலம்: *Abu Bakar of Johor* <small>அல்லது</small> *Sultan Sir Abu Bakar Al-Khalil Ibrahim Shah*; மலாய்: *Sultan Sir Abu Bakar Al-Khalil Ibrahim Shah ibni Almarhum Temenggong Seri Maharaja Tun Daeng Ibrahim Al-Aydarus*); (பிறப்பு: 3 பிப்ரவரி 1833; இறப்பு: 4 சூன் 1895) என்பவர் ஜொகூர் மாநிலத்தின் ஜொகூர் தெமாங்கோங் ஆவார். இவர் நவீன ஜொகூரின் 1-ஆவது சுல்தான்; ஜொகூர் மாநிலத்தின் 21-ஆவது சுல்தான்; மற்றும் தெமாங்கோங் வம்சாவளியில் ஜொகூர் மாநிலத்தின் முதல் மகாராஜா ஆவார்.  
19-ஆம் நூற்றாண்டில், ஜொகூர் மாநிலத்தின் வளர்ச்சிக்கு, சுல்தான் அபு பக்கரின் தலைமைத்துவம் சிறப்பான அங்கீகாரம் வழங்கியதால், சுல்தான் அபு பக்கர் **நவீன ஜொகூரின் தந்தை** (*The Father of Modern Johor*) என்று அழைக்கப்படுகிறார். ஜொகூர் மாநிலத்தின் வேளாண் துறையில் வளர்ச்சியைக் கொண்டு வரும் நோக்கத்தில், சீன இனத் தொழில்முனைவோருக்கு உதவிகளை வழங்கினார். சீன மக்கள் 1840-களில் தென்நடு சீனாவிலிருந்து ஜொகூருக்கு வந்தனர். அவர்களில் பெரும்பாலோர் வேளாண் துறைகளில் ஈடுபட்டனர்.  
ஜொகூர் மாநிலத்தின் உள்கட்டமைப்பு, நிர்வாக அமைப்பு, இராணுவம் மற்றும் பொதுச் சேவை ஆகியவற்றின் மேம்பாட்டிற்கும், சுல்தான் அபு பக்கர் சிறப்பான பங்களிப்புகளை வழங்கியுள்ளார். ஜொகூர் மாநிலத்தில் தோற்றுவிக்கப்பட்ட அனைத்துக் கட்டமைப்புகளும் மேற்கத்திய பாணியில் வடிவமைக்கப்பட்டன.
# ஜொகூர் சுல்தான் அபு பக்கர்

## பொது

சுல்தான் அபு பக்கர் அவரின் அரசதந்திர திறமைகளுக்காக, மலேசிய வரலாற்றில் அறியப்பட்டவர். பிரித்தானிய ஆட்சியாளர்களும்; மற்றும் மலாய் ஆட்சியாளர்களும் முக்கியமான முடிவுகளை எடுப்பதற்கு முன்னர், இவரின் அறிவுரைகளுக்காக அவரை நாடுவது வழக்கமாக இருந்தது.  
இவர் ஒரு தீவிரப் பயணியாகவும் இருந்தார். இவர்தான் ஐரோப்பாவிற்கு பயணம் செய்த முதல் மலாய் ஆட்சியாளர் ஆவார். 1866-ஆம் ஆண்டில் அவரின் முதல் இங்கிலாந்து பயணம் அமைந்தது. சுல்தான் அபு பக்கர், விக்டோரியா மகாராணியின் வாழ்நாள் நண்பரானார். விக்டோரியா மகாராணியுடன் அபு பக்கரின் நட்பு, பிரித்தானியப் பேரரசுடன் ஜொகூரின் அரச உறவுகளை வடிவமைப்பதில் முக்கியப் பங்கு வகித்தது.
# ஜொகூர் சுல்தான் அபு பக்கர்

## பொது

### ஐரோப்பிய பழக்கவழக்கங்கள்

19-ஆம் நூற்றாண்டில் தீபகற்ப மலாயாவில் தன்னாட்சி உரிமை பெற்ற ஒரே மாநிலமாக ஜொகூர் மட்டுமே இருந்தது. அந்தக் கட்டத்தில் பிரித்தானிய காலனித்துவ அரசாங்கம், மலாயா கூட்டமைப்பு மாநிலங்களில் மீது அதிக அளவில் கட்டுப்பாடுகளைக் கொண்டிருந்தது. ஒவ்வொரு மாநிலத்திலும் ஒரு பிரித்தானிய ஆளுநர் நிர்வாகப் பொறுப்புகளில் நியமிக்கப்பட்டார்.  
ஆனால், ஜொகூர் மாநிலத்தில் மட்டும் பிரித்தானிய ஆளுநர் முறைமை உடனடியாக அமல்படுத்தப்படவில்லை. அங்கே ஆளுநர் முறைமை அமல்படுத்தப் படுவதற்கு நீண்ட காலம் பிடித்தது.  
சுல்தான் அபு பக்கரின் தனிப்பட்ட பழக்கவழக்கங்கள், பெரும்பாலும் ஐரோப்பிய பாணிகளில் சார்ந்து இருந்தன. அத்துடன் அவரின் தனிப்பட்ட விருப்பங்கள், பெரும்பாலும் ஐரோப்பிய பாரம்பரிய நாகரிகக் கலவைகளைச் சார்ந்து இருந்தன.
# ஜொகூர் சுல்தான் அபு பக்கர்

## பொது

### மகாராஜா அபு பக்கர்

1862-இல் சுல்தான் அபு பக்கரின் தந்தை தெமாங்கோங் டாயாங் இப்ராகிம் இறந்த பின்னர், அபு பக்கர் ஜொகூரின் ஆட்சியாளரானார். ஆறு ஆண்டுகளுக்குப் பிறகு, தன் சட்டப்பூர்வ தெமாங்கோங் பட்டத்தை மகாராஜா என்று மாற்றினார். 1885-ஆம் ஆண்டில், அபுபக்கர் தன் மகாராஜா பட்டத்தை சுல்தான் என்று மாற்றினார். பின்னர் அவர் 1886-இல் ஜொகூர் சுல்தானாக அறிவிக்கப்பட்டார். அபு பக்கரின் ஆட்சி 32 ஆண்டுகள் நீடித்தது. அவர் 1895-இல் இறந்தார்.
# ஜொகூர் சுல்தான் அபு பக்கர்

## பொது

### பிறப்பு வளர்ப்பு

சுல்தான் அபு பக்கரின் இயற்பெயர் வான் அபு பக்கர். 1833-ஆம் ஆண்டு பிப்ரவரி 3-ஆம் தேதி சிங்கப்பூரில் உள்ள தெலுக் பெலாங்கா இசுதானா லாமா அரண்மனையில் பிறந்தார். இவர் தெமாங்கோங் டாயாங் இப்ராகிமின் மூத்த மகன் ஆவார். அபு பக்கர் தன் குழந்தைப் பருவத்தை சிங்கப்பூரில் உள்ள தன் தந்தையின் கிராமத்தில் கழித்தார். சிறு வயதிலேயே உள்ளூர் ஆசிரியர்களால் இசுலாம் மற்றும் அடாட் எனும் மலாய் சமூகப் பழக்கவழக்களைப் பற்றி பயிற்றுவிக்கப்பட்டார்.  
தெலுக் பெலாங்கா மலாய் பள்ளிக்கு அனுப்பப்படுவதற்கு முன்பு, அவர் ஒரு கிறித்துவ ச்மயப் பள்ளிக்கு அனுப்பப்பட்டார். அந்தச் சமயப் பள்ளி ஒரு சமயப் போதகரால் நடத்தப்பட்டது. அவர் பெயர் அருள்திரு பெஞ்சமின் பீச் கீசுபெர்ரி. சமய ஆசிரியர்களின் வழிகாட்டுதலின் கீழ், அபு பக்கருக்கு ஆங்கிலேயரின் பழக்க வழக்கங்கள் கற்பிக்கப்பட்டன. அவர் சரளமாக ஆங்கிலம் மொழியில் பேசக் கற்றுக் கொண்டார்.
# ஜொகூர் சுல்தான் அபு பக்கர்

## பொது

### திருமணம்

அவரின் தந்தைக்கு வயதாகத் தொடங்கியதும், ஜொகூர் மாநில நிர்வாகப் பொறுப்புகளில் அபு பக்கர் படிப்படியாக நியமிக்கப்பட்டார். இந்த காலக்கட்டத்தில், பல பிரித்தானிய அதிகாரிகள் அபு பக்கரின் சிறந்த அரசதந்திரத் திறமைகளைப் பாராட்டினர். அபு பக்கர் 1860-இல் பகாங் சுல்தான் துன் முதாகிரின் மகளை மணந்தார்.  
இதற்கிடையில், அபு பக்கரின் தந்தை தெமாங்கோங் டாயாங் இப்ராகிம் நீண்ட காலமாக உடல்நலக்குறைவால் அவதிப்பட்டு வந்தார். கடுமையான காய்ச்சலுக்குப் பிறகு அவர் 1862 ஜனவரி 31 அன்று இறந்தார்.
# ஜொகூர் சுல்தான் அபு பக்கர்

## நிர்வாகம்

சேர்ந்த அபு பக்கரின் நான்காவது மனைவி கதீஜா கானுன். ]]  
அபு பக்கர் தன் தந்தை மறைந்த மூன்று நாட்களில் ஜொகூர் தெமாங்கோங் பதவியேற்றார்; மற்றும் அவரின் இல்லத்தை சிங்கப்பூரில் உள்ள டைர்சால் எனும் இடத்திற்கு மாற்றினார். தற்போது இந்த இடம் டைர்சால் பார்க் என்று அழைக்கப்படுகிறது.  
அபு பக்கர் பதவிக்கு வந்த நேரத்தில், முன்னர் பதவி நீக்கம் செய்யப்பட்ட முன்னாள் சுல்தான் மகமூத் முசாபர் சா என்பவரிடமிருந்து அரசியல் அச்சுறுத்தல்களை எதிர்கொண்டார். ஜொகூர் மற்றும் பகாங் மீது சுல்தான் மகமூத் முசாபர் சா, தன் இறையாண்மை உரிமைகோரலைத் தொடர்ந்தார். அத்துடன் சயாம் நாட்டு ஆதரவுடன் திராங்கானு சுல்தானைப் பதவியில் இருந்து அகற்றுவதையும் நோக்கமாகக் கொண்டிருந்தார்.
# ஜொகூர் சுல்தான் அபு பக்கர்

## நிர்வாகம்

### சீனர்களின் கஞ்சு முறை

இப்படிப்பட்ட பற்பல உள்நாட்டுப் பிரச்சினைகளை அபு பக்கர் மிகச் சாதுர்யமாக கையாண்டார். அவரது ஆட்சியின் முதல் இரண்டு ஆண்டுகளில், அவரின் தந்தையார் டாயாங் இப்ராகிம் கொண்டு வந்த கஞ்சு முறையை (*Kangchu System*) விரிவுபடுத்தினார். கஞ்சு முறை என்றால் 19-ஆம் நூற்றாண்டில் ஜொகூர் மாநிலத்தில் சீனர்களால் உருவாக்கப்பட்ட ஒரு சமூக-பொருளாதார அமைப்பு ஆகும்.  
ஜொகூர், பொந்தியான் ஆற்றங்கரை பகுதிகளில் தோட்டங்களை நிறுவிய காப்பித்தான் சீனா தலைவர்களுக்கு மேற்கத்திய பாணியிலான ஒப்பந்தங்களை வழங்கினார். பொதுவாகவே இவரின் ஆட்சிக் காலத்தில் ஜொகூர் மாநிலம் ஒரு செழிப்பான நிலையை அடைந்தது.  
ஜொகூரில் இருந்த காப்பித்தான் சீனா தலைவர்களுக்கும்; சிங்கப்பூரில் இருந்த சீனத் தலைவர்களுக்கும்; சிங்கப்பூரை ஆட்சி செய்த பிரித்தானியர்களுக்கும் இடையே அடிக்கடி மனக்ச் ச்கசப்புகள் ஏற்பட்டாலும் அவற்றை சுல்தான் அபு பக்கர் நல்ல முறையில் தீர்வு கண்டார். இவரின் ஆட்சி, ஜொகூர் மாநிலத்தின் வரலாற்றில் ஒரு வரலாற்றுத் தடத்தைப் பதித்துச் செல்கிறது.
# ஜொகூர் சுல்தான் அபு பக்கர்

## ஜொகூர் விருதுகள்

- - ஜொகூர் அரச குடும்ப விருது (1886)
- - ஜொகூர் முடியாட்சி விருது (1886)
# ஜொகூர் சுல்தான் அபு பக்கர்

## ஜொகூர் விருதுகள்

### பன்னாட்டு விருதுகள்

- :
- - பிராங்க் ஜோசப் விருது (1893)
- :
- - இரட்டை நாக விருது, - (1892)
- ஹவாய் :
- - அரச கலக்குவா விருது (1881)
- :
- - இந்திய நட்சத்திர விருது (**KCSI**) (1866)
- :
- - இத்தாலி முடியாட்சி விருது (1891)
- :
- - ஒசுமானியா விருது (*Nishan-e-Osmanieh*) (1893)
- புருசியா :
- - முடியாட்சி விருது (1880)
- - Ernestine Duchies of Saxe :
- - சாக்சோனியா அரச விருது – 1893
- :
- - செயின்ட் ஜார்ஜ் விருது (**GCMG**) - **Sir** (20 மார்ச் 1876)
# நைட்ரோசில் பெர்குளோரேட்டு

| ImageFile = NOClO4.svg
| ImageSize =
| ImageAlt = Structure of nitrosyl perchlorate
| ImageFile1 = Nitrosyl perchlorate.png  
| IUPACName = பெர்குளோரைல் நைட்ரைட்டு
| OtherNames = நைட்ரோசில் பெர்குளோரேட்டு
பெர்குளோரிக்கு நைட்ரசு நீரிலி  
| Section1 =
| Section2 =
:N<sub>2</sub>O<sub>3</sub> + 2 HClO<sub>4</sub> → 2 NOClO<sub>4</sub> + H<sub>2</sub>O  
சோடியம் பெர்குளோரேட்டு மற்றும் கந்தக அமிலத்தின் கலவையில் இருநைட்ரசன் மூவாக்சைடு வாயுவை அனுப்புவதன் மூலமும் இதை தயாரிக்கலாம். நீரற்ற நைட்ரிக்கு அமிலத்துடன் இருகுளோரின் ஏழாக்சைடைச் சேர்த்து வினைபுரியச் செய்வதன் மூலம் மிகவும் தூய்மையான நைட்ரோசில் பெர்குளோரேட்டை தயாரிக்கலாம்.
# நைட்ரோசில் பெர்குளோரேட்டு

## கட்டமைப்பு

நைட்ரோசில் பெர்குளோரேட்டின் கட்டமைப்பு எக்சுகதிர் படிகவியல் சோதனைகள் மூலம் தெளிவுபடுத்தப்படவில்லை. இருப்பினும், NOClO<sub>4</sub> சேர்மத்தின் இராமன் நிறமாலையியல் ஆய்வு நைட்ரோசில் பெர்குளோரேட்டில் தனித்துவமான NO<sup>+</sup> மற்றும் ClO4<sup>-</sup> அயனிகளைக் கொண்டுள்ளது என்று கூறுகிறது.
# நைட்ரோசில் பெர்குளோரேட்டு

## பண்புகள்

நைட்ரோசில் பெர்குளோரேட்டு 100 °செல்சியசு வெப்பநிலையில் நைட்ரோனியம் பெர்குளோரேட்டாக சிதைகிறது, பின்னர் இது குளோரின் மற்றும் நைட்ரசன் ஆக்சைடுகளாக சிதைகிறது.  
நைட்ரோசில் பெர்குளோரேட்டு தண்ணீருடன் சேரும்போது நீராற்பகுப்பு வினைக்கு உட்படுகிறது. நைட்ரசு அமிலமும் பெர்குளோரிக்கு அமிலமும் உருவாகின்றன.: சாத்தியமான இராக்கெட் உந்துசக்தியாக ஆய்வு செய்யப்பட்டாலும், இது வணிகமயமாக்கப்படவில்லை.
# ஐதரோனியம் பெர்குளோரேட்டு

**ஐதரோனியம் பெர்குளோரேட்டு** (*Hydronium perchlorate*) என்பது [H<sub>3</sub>O]ClO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். திண்மமாகவும் நிலைப்புத்தன்மை கொண்ட ஐதரோனியம் உப்பாகவும் இருப்பதால் இதுவோர் அசாதாரணமான உப்பாகக் கருதப்படுகிறது. ஐதரோனிய்ம ([H3O]<sup>+</sup>) நேர்மின் அயனியும் பெர்குளோரேட்டு ( ClO<sup>−</sup><sub>4</sub>) எதிர்மின் அயனியும் சேர்ந்து இந்த உப்பு உருவாகிறது.
# ஐதரோனியம் பெர்குளோரேட்டு

## தயாரிப்பு

நீரற்ற பெர்குளோரிக்கு அமிலத்துடன் தண்ணீரைச் சேர்த்து வினைபுரியச் செய்தால் ஐதரோனியம் பெர்குளோரேட்டு உருவாகிறது:  
:HClO<sub>4</sub> + H<sub>2</sub>O → [H<sub>3</sub>O]+ClO<sub>4</sub><sup>−</sup>  
சோடியம் 2,6-டைஃபார்மைல்-4-மெத்தில்பீனோலேட்டு மற்றும் 2,6-டைஃபார்மைல்-4-மெத்தில்பீனாலின் பெருவளைய சிப் காரம் ஒரு கொடுக்கிணைப்பு முகவராக Cu(II) உடன் பிணைந்துள்ளது. செப்பு(II) பெர்குளோரேட்டுடன் கூடிய பெருவளைய ஈந்தணைவி பரிமாற்றம் ஐதரோனியம் பெர்குளோரேட்டின் நிறமற்ற படிகங்களை அளிக்கிறது.
# பீலிக்கான் ஸ்ரீ அங்காள பரமேஸ்வரி திருக்கோவில்

**ஸ்ரீ அங்காள பரமேஸ்வரி திருக்கோவில்** மியான்மர், யங்கோன் நகருக்கு அருகாமையிலுள்ள பீலிக்கன் கிராமத்தில் 1861 இல் நிறுவப்பட்ட பழமையான இந்து மதம் கோவில். அய்யர் கோவில் என்ற அழைப்புப் பெயர் உண்டு. அய்யர் கோவில் என்ற பெயர் தான் மியன்மார் வாழ் தமிழர்களுக்கும் பிற இனத்தவர்களுக்கும் அதிகம் தெரிந்த பெயர்.
# பீலிக்கான் ஸ்ரீ அங்காள பரமேஸ்வரி திருக்கோவில்

## வரலாறு

ஸ்ரீ அங்காள பரமேஸ்வரி திருக்கோவில் கள்ளர் மரபை சேர்ந்த *விரையா மழவராயர்* என்பவரால் நிறுவப்பட்டது. கோயில் திருவிழாவின் பொது தேவஸ்தான ஸ்தாபகர் "மழவராயர்" குடும்பத்திற்கு மரியாதை செய்யப்படுகின்றது.  
வயல் வெளிகள் சூழ்ந்த இக்கிராமத்தில் சுமார் 20 தமிழ்க் குடும்பங்கள் மட்டும் வாழ்கின்றனர் என்றாலும், இத்தலத்தின் புகழும் பெருமையும் நாடுதழுவிய அளவில் பரவியது.
# பீலிக்கான் ஸ்ரீ அங்காள பரமேஸ்வரி திருக்கோவில்

## திருவிழாக்கள்

இத்தலங்களில் உள்ள அன்னை அங்காள பரமேஸ்வரின் தீமிதியும் பலிதமாகும் வேண்டுதலும் பிரசித்தம் என்றானதோடு, *ஐயா கோயில்* என்று பயபக்தியோடு அழைக்கப்பெறும் அரசோடு ஆலயங்கொண்டுள்ள ஸ்ரீ முனீஸ்வரர் சுவாமிகள் அருள்பாலிக்கிறார்.  
மார்ச் – ஏப்ரல் மாதங்களில் வரும் பங்குனி உத்தரத்தோடு பத்து நாள் உற்சவம் இந்தக் கோவிலில் நடை பெறுகிறது.
# பீலிக்கான் ஸ்ரீ அங்காள பரமேஸ்வரி திருக்கோவில்

## தமிழகத்தில் உள்ள பீலிக்கான் அங்காள ஈஸ்வரி கோயில்

பர்மா அகதிகள் கால் நடையாகச் சென்று தமிழ் நாட்டில் தஞ்சம் புகுந்தனர். பலர் இந்தக் கோவில் மண்ணைச் சிறிய பொட்டலம் கட்டி எடுத்துச் சென்றனர். இந்த மண்ணை அடிக்கல் குழியில் போட்டுப் புதிய கோவில்களை தமிழ் நாட்டில் அமைத்தார்கள். அங்காள பரமேஸ்வரி முனீஸ்வரர் ஆலயங்கள் பாடிய நல்லூர், தஞ்சாவூர், என்னூர், வையாபாடி ஆகிய கிராமங்களில் பர்மாவில் இருந்து கொண்டு வரப்பட்ட மண்ணை வைத்துக் கட்டப்பட்டுள்ளன.  
சென்னை, எண்ணூர் பர்மா நகரில் உள்ள பீலிக்கான் முனீஸ்வரர் – அங்காள ஈஸ்வரி கோயில்.  
சென்னை, வியாசர்பாடி, பக்தவச்சலம் நகரில் அமைந்துள்ள அருள்மிகு பீலிக்கான் முனிஸ்வரர் அங்காள ஈஸ்வரி காளியம்மன் திருக்கோயில்.  
சென்னை, எண்ணூர் அன்னை சிவகாமி நகர் பீலிக்கான் அங்காள ஈஸ்வரி கோயில்.  
இராமநாதபுரம், தெற்கு கொட்டகை கிராமத்தில் உள்ள பர்மா பீலிக்கான் அங்காள ஈஸ்வரி கோயில்.
# சும்பா இருவாய்ச்சி

**சும்பா இருவாய்ச்சி** (*Sumba hornbil-ரைட்டிசெரோசு எவரெட்டி*}} ) என்பது பூர்வீகமாக **ஜூலாங்** என்று அழைக்கப்படுகிறது (சும்பா மொழிகளில்). இது புசெரோடிடே குடும்பத்தைச் சேர்ந்த ஒரு பெரிய பறவை ஆகும். இது இந்தோனேசியத் தீவான சும்பாவை பூர்வீகமாகக் கொண்ட அகணிய உயிரி ஆகும். இதன் விலங்கியல் பெயர் பிரித்தானியக் காலனித்துவ நிர்வாகி மற்றும் விலங்கியல் சேகரிப்பாளர் ஆல்பிரட் ஹார்ட் எவரெட்டை நினைவுகூருகிறது.
# சும்பா இருவாய்ச்சி

## விளக்கம்

இது ஒரு நடுத்தர அளவிலான, கருப்பு நிற இருவாய்ச்சி ஆகும். இதன் நீளம் சுமார் 70 செ.மீ. ஆகும். ஆண் அடர் சிவப்பு-பழுப்பு நிறத்தில் தலைப்பகுதியினையும் வெளிர் கழுத்தினையும் கொண்டது. பெண் இருவாய்ச்சி முற்றிலும் கருப்பு நிற இறகுகளைக் கொண்டுள்ளது. ஆண் பெண் இரு பறவைகளும் பெரிய, மந்தமான, மஞ்சள் நிற அலகினை உடையது. அலகின் அடிப்பகுதியில் அரக்கு நிறத் திட்டும், வரிகளுடைய தொடுக்கினையும் விரிவடைந்த நீலத் தொண்டையினையும் கொண்டுள்ளது.
# சும்பா இருவாய்ச்சி

## பரவல்

இந்தோனேசியவில் காணப்படும் சும்பா இருவாய்ச்சி, சிறிய சுந்தா தீவுகளில் உள்ள சம்பாவின் அரை பசுமையான காடுகளில் வாழ்கிறது. இதனைக் காண்பது அரிதானது. இது தாழ் நிலங்களில் மீ (3,120 ) உயரத்தில் உள்ள தாழ் நிலங்களில் காணப்படுகிறது.
# சும்பா இருவாய்ச்சி

## நடத்தை

சும்பா இருவாய்ச்சி ஓர் ஒரு துணை வாழ் சிற்றினமாகும். இதன் உணவில் முக்கியமாகப் பழங்கள் உள்ளன.
# சும்பா இருவாய்ச்சி

## காப்பு நிலை

தொடர்ச்சியான வாழிட இழப்பு, வரையறுக்கப்பட்ட வரம்பு, சிறிய எண்ணிக்கை மற்றும் சில பகுதிகளில் அதிகப்படியான வேட்டை காரணமாக, சும்பா இருவாய்ச்சி பன்னாட்டு இயற்கைப் பாதுகாப்புச் சங்கத்தின் அச்சுறுத்தப்பட்ட உயிரினங்களின் செம்பட்டியலில் பாதிக்கப்படக்கூடியதாக மதிப்பிடப்பட்டுள்ளது. இது காட்டு விலங்குகள் மற்றும் தாவரங்களின் அழிந்து வரும் உயிரினங்களில் பன்னாட்டு வர்த்தகம் பற்றிய மாநாட்டு பின் இணைப்பு II-இல் பட்டியலிடப்பட்டுள்ளது. இதன் வாழிடத்தின் ஒரு பகுதி லைவாங்கி வாங்கமெட்டி தேசிய பூங்கா மற்றும் மனுபியூ தனா தாரு தேசிய பூங்காவின் பாதுகாக்கப்பட்ட பகுதியாக உள்ளது.
# ஆர். வேலாயுதன்

**ஆர். வேலாயுதன்** (*R. Velayudhan*) (பிறப்பு மார்ச் 23,1911, இறப்பு தேதி தெரியவில்லை) கேரளாவைச் சேர்ந்த ஓர் இந்திய அரசியல்வாதி ஆவார். இவர் கொல்லம் மக்களவைத் தொகுதியின் நாடாளுமன்ற உறுப்பினராக பணியாற்றினார்.
# ஆர். வேலாயுதன்

## ஆரம்ப வாழ்க்கை

ஆர். வேலாயுதன் 1911 மார்ச் 23 அன்று பிறந்த இவர் கோட்டயம் மாவட்டத்தில் உழவூர் மற்றும் குறுவிலங்காடு ஆகிய இடங்களில் தமது ஆரம்பக் கல்வியைப் பயின்றார். கோட்டயம் , சி. எம். எஸ். கல்லூரி மற்றும் திருவனந்தபுரம் , கலைக் கல்லூரி மற்றும் மும்பை டாட்டா சமூக அறிவியல் கழகத்தில் உயர் கல்வி பயின்றார்.
# ஆர். வேலாயுதன்

## தொழில் வாழ்க்கை

வேலாயுதன் ஒரு அரசியல் தொண்டராகவும், பத்திரிகையாளராகவும் தனது பங்களிப்புகளுக்காக அறியப்பட்டார். இதற்கு முன்பு இவர் அகில இந்திய அரிசன சேவா சங்கத்தில் ஆராய்ச்சி அறிஞராக இருந்தார். 1941 முதல் 1945 வரை டாட்டா எண்ணெய் ஆலையில் தொழிலாளர் நல அதிகாரியாகவும், பின்னர் 1945 முதல் 1948 வரை இந்திய அரசில் தகவல் அதிகாரியாகவும் பணியாற்றினார். ஒரு நன்கு ஏற்றுக்கொள்ளப்பட்ட சமூக சேவகராக இருந்தார். குறிப்பாக பல ஆண்டுகளாக பட்டியலிடப்பட்ட சாதியினரிடையே , பாட்டாளி வர்க்கங்களின் முன்னேற்றத்திலும் ஆர்வமாக இருந்தார்.
# ஆர். வேலாயுதன்

## சொந்த வாழ்க்கை

வேலாயுதன், அரசியல்வாதியான தாக்சாயணி என்பவரை செப்டம்பர் 1941 இல் மணந்தார். மகாராட்டிர மாநிலம் வர்தாவிலுள்ள சேவா கிராமத்தில் காந்தி மற்றும் கஸ்தூரிபாய் காந்தி தலைமையில் ஒரு தொழு நோய் பூசாரியாக இருந்து இவர்கள் திருமணம் நடைபெற்றது. இந்த தம்பதியினருக்கு 4 மகன்கள் மற்றும் 1 மகள் என ஐந்து குழந்தைகள் இருந்தனர்.
# ஆரைக் கீரை

***ஆரைக் கீரை, நீர் ஆவாரை, சதுரப்பன்னி*** (*Marsilea quadrifolia)* என்ற பெயர்களில் அழைக்கப்படுவது ஒரு மூலிகைத் தாவரம் ஆகும். இது நடு மற்றும் தெற்கு ஐரோப்பா, காகசியா, மேற்கு சைபீரியா, ஆப்கானித்தான், தென்மேற்கு இந்தியா, சீனா, சப்பான், வியட்நாம் ஆகிய நாடுகளில் இயற்கையாகக் காணப்படும் ஒரு தாவரமாகும். இருப்பினும் இது அமெரிக்காவின் சில பகுதிகளில் களையாகக் கருதப்படுகிறது, அங்கு இது 100 ஆண்டுகளுக்கும் மேலாக வடகிழக்கில் நன்கு நிலைபெற்றுள்ளது.
# ஆரைக் கீரை

## விளக்கம்

நான்கு திசைகளில் நான்கு விரிந்த மிகச் சிறிய இலைகள் இதன் அடையாளமாக உள்ளன. நீர் சூழ்ந்த ஆழமான பகுதிகளில் மிதப்பதாகவும், ஆழமற்ற நீரில் அல்லது தரையில் நிமிர்ந்ததாகவும் இதன் இலைகள் காணப்படும். இதன் சிற்றிலைகள் முக்கோண வடிவில் இருக்கும். இலையின் ஒரு முனை தண்டுடன் இணைக்கப்பட்டிருக்கும். இதன் சிற்றிலைகள் 3/4 நீளம் கொண்டதாகவும், பளபளப்பானதாகவும் இருக்கும். இலைக்காம்புகள் 8" நீளம் கொண்டதாக இருக்கும். ஸ்போரோகார்ப் (ஃபெர்ன்ஸ்) நீள்வட்டமானதாகவும், 3/16" நீளமானதாகவும், அடர் பழுப்பானதாகவும், தண்டுகளில் 3/4" நீளம், இலைக்காம்புகளின் அடிப்பகுதியில் இணைக்கப்பட்டிருக்கும்.<sup>&#x5B;*<span title="This claim needs references to reliable sources. (May 2021)">மேற்கோள் தேவை</span>*&#x5D;</sup>
# ஆரைக் கீரை

## பயன்கள்

சில இடங்களில் இது 3000 ஆண்டுகளுக்கும் மேலாக உணவாகப் பயன்படுத்தப்படுகிறது. இந்த தாவரம் அழற்சி எதிர்ப்பு, டையூரிடிக், நீக்கம், காய்ச்சலடக்கி, குளிர் பதனூட்டி என்று பயன்படுத்தப்படுகிறது. இது பாம்புக் கடிக்கு சிகிச்சையளிக்கப் பயன்படுகிறது மற்றும் புண்களுக்குப் பயன்படுத்தப்படுகிறது.
# ஆரைக் கீரை

## சாகுபடி

இந்த தாவரத்துக்கு இலகுவான (மணல்) மற்றும் நடுத்தர (களிமண்) அளவிலான மண் ஏற்றது. இது அரை நிழலில் (தாவர நிழலில்) அல்லது நிழல் இல்லாத இடங்களிலும் வளரக்கூடியது. இதற்கு ஈரமான மண் தேவைப்படும். மேலும் தண்ணீரிலும் வளரக்கூடியது.  
ஆரைக் கீரையை ஈரமான, நீர் நிறைந்த தொட்டியில் வளர்க்கலாம். தொட்டியில் இதன் இலைகள் பாதி மூழ்கியோ, நீரிலிருந்து வெளிவந்தோ காணப்படும்.
# திப்பெல் எண்ணெய்

**திப்பெல்சு எண்ணெய்** (*Dippel's oil*)(சில நேரங்களில் **எலும்பு எண்ணெய்** என்று குறிப்பிடப்படுகிறது) எலும்பினை வடிகட்டுதலின் அடிப்படையில் தயாரிக்கப்படும் நைட்ரசன் துணைப் பொருள் ஆகும். ஒரு அடர்ந்த, பிசுபிசுப்பான, தார் போன்ற திரவத்துடன் விரும்பத்தகாத வாசனையுடன் உள்ளது. இதனை ஜோகன் கொன்ராட் திப்பல் என்பவர் கண்டுபிடித்தார். இதனால் இந்த எண்ணெய் இவரது பெயரால் அழைக்கப்படுகிறது. இந்த எண்ணெய் அலிபாடிக் சங்கிலிகளைக் கொண்டுள்ளது. நைட்ரசன் செயல்பாட்டுக் குழுக்களுடன் பைரோல்கள், பிரிடீன் மற்றும் நைட்ரைல்களுடன் பிற நைட்ரசன் சேர்மங்களைக் கொண்டுள்ளது.  
திப்பெல் எண்ணெய் பல பயன்பாடுகளைக் கொண்டுள்ளது. இவை பெரும்பாலும் வழக்கற்றுப் போய்விட்டன. இதன் முதன்மை பயன்பாடு விலங்கு மற்றும் பூச்சி விரட்டியாக இருந்தது. இது ஒரு வரையறுக்கப்பட்ட பயன்பாட்டைக் கொண்டது. வேதிப் போர் பொருளாகவும், இரண்டாம் உலகப் போரின் பாலைவனப் போர்த்தொடரிலும், எதிரிகள் தண்ணீர் குடிக்க வழியின்றி செய்ய, தண்ணீர் கிணறுகளில் கலக்கப்பட்டது. இதனால் எதிரிகள் தண்ணீர் குடிக்க இயலாது. இந்த எண்ணெய்யினால் மரணம் இல்லை என்றாகும் ஜெனீவா நெறிமுறையின்படி இதன் பயன்பாடு தடுக்கப்பட்டுள்ளது.  
-
# ஜொகூர் சுல்தான்

**ஜொகூர் சுல்தான்** (ஆங்கிலம்: *Sultan of Johor*; மலாய்: *Sultan Johor*; சீனம்: 柔佛苏丹; ஜாவி: سلطان جوهر) என்பவர் ஜொகூர் மாநிலத்தின் ஆளும் அரசராகவும், மாநிலத்தின் தலைவராகவும், இசுலாமிய மதத்தின் தலைவராகவும் சேவை செய்யும் தலைமை அரச ஆளுநராகும். அந்த வகையில், ஜொகூர் மாநிலத்தின் அரசியலமைப்புத் தலைவர் சுல்தான் ஆவார்.  
முன்னர் காலத்தில், ஜொகூர் சுல்தான் தன் மாநிலத்தின் மீது முழுமையான அதிகாரத்தைக் கொண்டிருந்தார்; மற்றும் ஒரு பெண்டகாராவால் அறிவுரை வழங்கப்பட்டார். தற்போது, பெண்டகாராவின் பதவி, மந்திரி பெசார் (*Menteri Besar*) எனும் மாநில முதல்வரால்; ஜொகூர் மாநில முடியாட்சி அரசியலமைப்பின் வழி ஏற்கப்பட்டுள்ளது. ஜொகூர் சுல்தானுக்கு ஜொகூர் அரச இராணுவப் படை எனும் சொந்த இராணுவப் படையும் (*Royal Johor Military Force*) உள்ளது.
# ஜொகூர் சுல்தான்

## வரலாறு

ஜொகூரின் முதல் சுல்தான் ஜொகூர் சுல்தான் இரண்டாம் அலாவுதீன் ரியாட் சா; இவர் மலாக்காவின் கடைசி சுல்தானான சுல்தான் மகமுட் சாவின் மகன் ஆவார். ஜொகூரில் இருந்த மலாக்கா சுல்தானகத்தின் வழித்தோன்றல்களின் ஆட்சி, 1699-இல் ஜொகூர் சுல்தான் இரண்டாம் மகமுத் சாவின் மரணத்துடன் முடிவுக்கு வந்தது. 1699-இல் அரியணை ஜொகூர் சுல்தான் நான்காம் அப்துல் சாலீல் சா என்பவரால் கைப்பற்றப்பட்டது. அதிலிருந்து ஜொகூரில் புதிய ஜொகூர் பெண்டகாரா வம்சாவளியின் ஆட்சி தொடங்கியது.  
ஜொகூர் சுல்தான்களின் வம்சாவளிகளிகளைச் சார்ந்த **ஜொகூர் சுல்தானகம்** என்பது மலாய் மாநிலங்களில் உள்ள பழைமையான அரச வம்சாவளிகளில் ஒன்றாகும்.
# ஜொகூர் சுல்தான்

## சுல்தான் பதவி

தற்போதைய ஜொகூர் சுல்தான் பதவி, ஜொகூர் சுல்தான் இப்ராகிம் இசுகந்தர் என்பவரால் வழி நடத்தப்படுகிறது, 23 சனவரி 2010-இல் ஜொகூர் மாநிலத்தின் 23-ஆவது சுல்தானாக அறிவிக்கப்பட்டு; 23 மார்ச் 2015 அன்று ஜொகூர் பாரு இசுதானா பெசாரில் முடிசூட்டப்பட்டார்.
# ஜொகூர் சுல்தான்

## சுல்தான் பதவி

### ஜொகூர் சுல்தான்கள்

| ஜொகூர் சுல்தான் | ஆட்சி |  |
| --- | --- | --- |
| 'மலாக்கா-ஜொகூர் வம்சாவளி''' |  |  |
| ஜொகூர் சுல்தான் இரண்டாம் அலாவுதீன் ரியாட் சா | 1528–1564 |  |
| ஜொகூர் சுல்தான் இரண்டாம் முசபர் சா | 1564–1570 |  |
| ஜொகூர் சுல்தான் முதலாம் அப்துல் சாலில் | 1570–1571 |  |
| ஜொகூர் சுல்தான் இரண்டாம் அலி சாலியா அப்துல் சாலில் சா | 1571–1597 |  |
| ஜொகூர் சுல்தான் மூன்றாம் அலாவுதீன் ரியாட் சா | 1597–1615 |  |
| ஜொகூர் சுல்தான் அப்துல்லா மாயாட் சா | 1615–1623 |  |
| ஜொகூர் சுல்தான் மூன்றாம் சாலில் சா | 1623–1677 |  |
| ஜொகூர் சுல்தான் இப்ராகிம் சா | 1677–1685 |  |
| ஜொகூர் சுல்தான் இரண்டாம் மகமுட் சா | 1685–1699 |  |
| 'பெண்டகாரா வம்சாவளி''' |  |  |
| ஜொகூர் நான்காம் அப்துல் சாலில் சா (பெண்டகாரா அப்துல் சாலில்) | 1699–1720 |  |
| 'மலாக்கா-ஜொகூர் வம்சாவளி''' |  |  |
| ஜொகூர் முதலாம் அப்துல் சாலில் ரகமட் சா (ராஜா கெச்சில்) | 1718–1722 |  |
| 'பெண்டகாரா வம்சாவளி''' |  |  |
| ஜொகூர் சுல்தான் சுலைமான பட்ருல் அலாம் சா | 1722–1760 |  |
| ஜொகூர் சுல்தான் அப்துல் சாலில் முவாசாம் சா | 1760–1761 |  |
| ஜொகூர் சுல்தான் அகமட் ரியாட் சா | 1761–1770 |  |
| ஜொகூர் சுல்தான் மூன்றாம் மகமுட் சா | 1770–1811 |  |
| ஜொகூர் சுல்தான் முதலாம் அப்துல் ரகுமான முவாசாம் சா | 1811–1819 |  |
| ஜொகூர் சுல்தான் அகமட் உசேன் முவாசாம் சா | 1819–1835 |  |
| ஜொகூர் சுல்தான் அலி இசுகந்தர் முவாசாம் சா | 1835–1855 |  |
| 'தெமாங்கோங் வம்சாவளி
(நவீன ஜொகூர் சுல்தான்)''' |  |  |
| ஜொகூர் சுல்தான் அபு பக்கர் | 1886–1895 |  |
| ஜொகூர் சுல்தான் இப்ராகிம் | 1895–1959 |  |
| ஜொகூர் சுல்தான் இசுமாயில் | 1959–1981 |  |
| ஜொகூர் சுல்தான் இசுகந்தர் | 1981–2010 |  |
| **ஜொகூர் சுல்தான் இப்ராகிம் இசுகந்தர்** | 2010–தற்போது | } |
# மிங்கு எண்ணெய்

**மிங்கு எண்ணெய்** (*Mink oil*) என்பது மருத்துவ மற்றும் ஒப்பனை பொருட்களில் பயன்படுத்தப்படும் ஒரு எண்ணெய் ஆகும். இது மயிருடன் பிணைக்கப்பட்ட துகள்களிலிருந்து அகற்றப்பட்ட மிங்குக் கொழுப்பை கொழுப்பிலிருந்து பெறப்படுகிறது.  
"மிங்கு எண்ணெய்" என்று பெயரிடப்பட்ட தயாரிப்புகளில் இந்த மிங்கு உட்பொருளாக உள்ளதாகத் தெரிவித்தபோதிலும், தோல் பதப்படுத்திகளின் பல வணிக தயாரிப்புகளில் இயற்கையான மிங்கு எண்ணெய் எதுவும் இல்லை.
# மிங்கு எண்ணெய்

## பண்புகள்

மிங்கு எண்ணெய் என்பது பால்மிடோலிக் அமிலத்தின் மூலமாகும். இது மனித சரும மெழுகு போன்ற இயற்பியல் பண்புகளைக் கொண்டுள்ளது. இதன் காரணமாக, மிங்கு எண்ணெய் பல மருத்துவ மற்றும் ஒப்பனை பொருட்களில் பயன்படுத்தப்படுகிறது. கிட்டத்தட்ட எந்த வகையான தோலையும் சுத்திகரிக்கவும், பதப்படுத்தவும், பாதுகாக்கவும் மிங்கு எண்ணெய் பயன்படுத்தப்படுகிறது.  
பாமிட்டோலிக் அமிலத்தின் ஆதாரமாக மிங்கு எண்ணெய்க்கு தாவரவியல் மாற்றுகளில் மகடாமியா எண்ணெய் (மகடாமிய ஒருங்கிணைப்பு மற்றும் கடல் பக்ஹார்ன் எண்ணெய் (*இப்போபே ராம்னோயிட்சு*) ஆகியவை அடங்கும். இவை இரண்டும் மிங்கு எண்ணெய்யை விட முறையே அதிக அளவில் பாலிமிட்டோலிக் அமிலத்தை (17% மற்றும் 19-29%) கொண்டுள்ளன.  
மிங்கு எண்ணெய் மற்றும் இதன் கொழுப்பு அமிலங்கள் விலங்குகளிடமிருந்து பெறப்பட்ட கொழுப்புகள் மற்றும் எண்ணெய்களில் தனித்துவமானவை. மிங்கு எண்ணெய்யில் உள்ள நிறைவுறா கொழுப்பு அமிலங்கள் அதன் கொழுப்பு அமில உள்ளடக்கத்தில் 75க்கும் அதிகமாக உள்ளன. இருப்பினும், எண்ணெய் அதிக ஆக்சிஜனேற்ற நிலைத்தன்மையைக் கொண்டுள்ளது (மற்ற விலங்கு அல்லது தாவர எண்ணெய்களை விட சிக்கடித்தல் எதிர்ப்புத்தன்மையுடையது).  
-
# சேணம் சவர்க்காரம்

**சேணம் சவர்க்காரம்** (*Saddle soap*) என்பது சுத்தம் செய்ய, பதப்படுத்த மற்றும் தோலைப் பாதுகாக்கப் பயன்படுத்தப்படும் ஒரு கலவை ஆகும். இது பொதுவாக லேசான சவர்க்காரம், லானோலின் போன்ற மென்மையாக்கும் பொருட்கள் மற்றும் தேனீ மெழுகு போன்ற பதப்படுத்திகளைக் கொண்டுள்ளது. இது பொதுவாகத் தோல் காலணிகள், சேணங்கள் மற்றும் குதிரை வார் உள்ளிட்டப் பிற பொருட்களில் பயன்படுத்தப்படுகிறது. எனவே இது சேணம் சவர்க்காரம் எனப் பெயர் பெற்றது.
# போர்னிய மலை அணில்

**போர்னிய மலை அணில்** (*Bornean mountain ground squirrel-சுந்தாசையூரசு எவெரெட்டி*) என்பது சையூரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். பிரித்தானிய காலனித்துவ நிர்வாகியும் விலங்கியல் சேகரிப்பாளருமான ஆல்பிரட் ஹார்ட் எவெரெட்டை நினைவுகூரும் வகையில் இந்த அணிலுக்குப் பெயர் வைக்கப்பட்டுள்ளது.
# போர்னிய மலை அணில்

## பரவல்

**போர்னிய மலை அணில்** இந்தோனேசியா மற்றும் மலேசியாவில் காணப்படுகிறது.
# ஜென்டிங்க் அணில்

**ஜென்டிங்க் அணில்** (*Jentink's squirrel-சுந்தாசையூரசு ஜென்டிங்கி*) என்பது சையூரிடே குடும்பத்தில் உள்ள கொறிக்கும் சிற்றினமாகும். இடச்சு விலங்கியல் வல்லுநர் பிரடெரிகசு அன்னா ஜென்டிங்கின் நினைவாக இது பெயரிடப்பட்டது. இது இந்தோனேசியா மற்றும் மலேசியாவில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழிட இழப்பால் அச்சுறுத்தப்படுகிறது.
# இராமலிங்கம் பரமதேவா

**ராமலிங்கம் பரமதேவா** (*Ramalingam Paramadeva*) என்பவர் இலங்கையில் 1983 மட்டக்களப்பு சிறை உடைப்பு திட்டத்தை வடிவமைத்தவர். சிறையில் இருந்து தப்பித்த பிறகு இவர் தமிழீழ விடுதலைப் புலிகள் இயக்கத்தில் சேர்ந்தார். பின்னர் தமிழ் புலிகள் சார்பாக இவர் 1984 மட்டக்களப்பு சிறை உடைப்பை வெற்றிகரமாக மேற்கொண்டு, ஒரு பெண் அரசியல் கைதியை விடுதலை செய்வித்தார்.  
மட்டக்களப்பில் விடுதலைப் புலிகளின் மூத்த தலைவர்களில் ஒருவரான இவர் 1984 இல் மட்டக்களப்பு மாவட்டம், களுவாஞ்சிக்குடியில் கொல்லப்பட்டார்.
# 1984 மட்டக்களப்பு சிறை உடைப்பு

**1984 மட்டக்களப்பு சிறை உடைப்பு** (*1984 Batticaloa Jailbreak*) என்பது தமிழீழ விடுதலைப் புலிகள் அமைப்பைச் சேர்ந்த பெண் அரசியல் கைதியான நிர்மலா நித்தியானந்தனை விடுவிப்பதற்காக மேற்கொள்ளபட்ட ஒரு சிறை உடைப்பு ஆகும். இது 1983 மட்டக்களப்பு சிறை உடைப்பை மேற்கொண்டு சிறையில் இருந்து தப்பிவந்த இராமலிங்கம் பரமதேவாவால் திட்டமிட்டு மேற்கொள்ளபட்டது. இந்த நிகழ்வு 1984 சூன் 10 அன்று நடந்தது. நிகழ்வு அன்று பரமதேவாவும், அவரது ஆட்களும் சிறைக் காவலர் சீருடையில் வந்து, காவலர்களை ஏமாற்றி, அதிகாரம் செலுத்தி கைதியை விடுவித்துச் சென்றனர்.
# இட்டெர்பியம்(II) புரோமைடு

**இட்டெர்பியம்(II) புரோமைடு** (Ytterbium(II) bromide) என்பது YbBr<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# இட்டெர்பியம்(II) புரோமைடு

## தயாரிப்பு

இட்டெர்பியம்(III) புரோமைடை ஐதரசனுடன் சேர்த்து 500-600 பாகை செல்சியசு வெப்பநிலைக்கு சூடுபடுத்தினால் ஒடுக்க வினை நிகழ்ந்து இட்டெர்பியம்(II) புரோமைடு உருவாகும்.:  
:2YbBr<sub>3</sub> + H2 --> 2YbBr<sub>2</sub> + 2HBr  
இட்டெர்பியம் உலோகத்துடன் நீர்ம அம்மோனியாவில் கரைக்கப்பட்ட அம்மோனியம் புரோமைடைச் சேர்த்து -78 பாகை செல்சியசு வெப்பநிலையில் வினைபுரியச் செய்தாலும் இட்டெர்பியம்(II) புரோமைடை உருவாக்க முடியும். இவ்வினையில் முதலில் உருவாகும் அம்மோனியா சேர்மத்தை வெற்றிடத்தில் 200 பாகை செல்சியசு வெப்பநிலைக்கு சூடுபடுத்தினால் விளைபொருளாக இட்டெர்பியம்(II) புரோமைடு கிடைக்கும்.  
:Yb + 2NH<sub>4</sub>Br---> YbBr<sub>2</sub> + 2NH<sub>3</sub> + H<sub>2</sub>  
இட்டெர்பியம்(III) புரோமைடை உலோக இட்டெர்பியத்துடன் சேர்த்து ஒடுக்க வினைக்கு உட்படுத்தினாலும் இட்டெர்பியம்(II) புரோமைடை தயாரிக்கலாம்:  
:Yb + 2YbBr<sub>3</sub>---> 3YbBr<sub>2</sub>
# இட்டெர்பியம்(II) புரோமைடு

## பண்புகள்

இட்டெர்பியம்(II) புரோமைடு அதிக நீருறிஞ்சும் தன்மையுடன் வெளிர் மஞ்சள் நிறத்தில் ஒரு திண்மமாகக் காணப்படுகிறது. ஒரு மந்த வளிமண்டல சூழலில் அதிக வெற்றிடத்தில் மட்டுமே இதை சேமிக்க இயலும். காற்று அல்லது ஈரப்பதத்தில் நிலையற்றதாக உள்ள இச்சேர்மம் விரைவாக ஆக்சிபுரோமைடாக மாறி ஐதரசன் வாயுவை வெளியிடுகிறது. Pbca என்ற இடக்குழுவுடன்
# ஒல்லி அணில்

**ஒல்லி அணில்** (*Slender squirrel*-*சுந்தாசையூரசு தென்னுயிசு*) என்பது சையூரிடே குடும்பத்தில் உள்ள கொறிக்கும் சிற்றினமாகும். இந்த அணில், இந்தோனேசியா, சிங்கப்பூர், மலேசியா மற்றும் தாய்லாந்து ஆகிய நாடுகளில் மரங்களில் வாழ்கின்றது. இதன் உடலின் மேற் பகுதி பழுப்பு நிறமாகவும், கீழ்ப் பகுதி வெளிர் சாம்பல் நிறமாகவும் இருக்கும். உடல் நீளம் 13 முதல் 16 செ.மீ. ஆகும். இதன் வால் சற்று குறுகி மெல்லியதாக உள்ளது. இது மென்மையான பட்டை, பழங்கள் மற்றும் பூச்சிகளை உண்கிறது.
# மலையக அணில்

**மலையக அணில்** (*Upland squirrel*) அல்லது **மலை ஒல்லி அணில்** என்றும் அழைக்கப்படும் *சுந்தாசையூரசு தகான்* சையூரிடே குடும்பத்தைச் சேர்ந்த கொறிணி சிற்றினமாகும். இது தீபகற்ப மலேசியாவைப் பூர்வீகமாகக் கொண்டது. மலேசியாவில் திதிவாங்சா மலைகள் மற்றும் குனுங் தகானின் பகுதிகள் உட்பட மலைப்பாங்கான மற்றும் கீழ் மலைப்பாங்கான காடுகளில் வாழ்கிறது. மலையக அணில் முன்பு ஒல்லி அணில் *சுந்தாசையூரசு தெனுயிசின்* துணையினமாகக் கருதப்பட்டது, ஆனால் மூலக்கூறு ஆய்வுகள் இவை இரண்டையும் தனித்தனி இனங்கள் என்று தெளிவாகத் தெரிவிக்கின்றன.
# தெற்கு பலவான் மரம் அணில்

**தெற்கு பலவான் மர அணில்** (*Southern Palawan tree squirrel-சுந்தாசையூரசு இசுடெரீ*) (உள்ளூர் பெயர் "பைசிங்") என்பது சையூரிடே குடும்பத்தில் உள்ள கொறிணி சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல வறண்ட காடுகள் ஆகும்.
# மெட்டா சின்னபார்

**மெட்டா சின்னபார்** (Metacinnabar) என்பது HgS என்ற மூலக்கூற்று வாய்ப்பாட்டால் விவரிக்கப்படும் கனசதுரப் படிகவடிவத்திலுள்ள பாதரச சல்பைடு ஆகும். உயர் வெப்பநிலை வடிவம், சின்னபார் (முக்கோண அமைப்பு), உயர் வெப்பநிலை மிகைசின்னபார் (அறுகோண அமைப்பு) என முப்படிக அமைப்பில் காணப்படுகிறது. பாதரச படிவுகளில் சின்னபார் கனிமத்துடன் பாதரசம், ஊர்ட்சைட்டு, சிடிப்னைட்டு, மார்கசைட்டு, இரியல்கர், கால்சைட்டு, பாரைட்டு, சால்கோடோனி மற்றும் ஐதரோகார்பன்களுடன் சேர்ந்து காணப்படுகிறது. என்ற குறியீட்டால் அடையாளப்படுத்துகிறது.
# கேவோ வாங் தவளை

**கேவோ வாங் தவளை** (*Humerana miopus-கியூமெரானா மியோபசு*) அல்லது மூக்கோடு தவளை என்றும் அழைக்கப்படும் தவளை கியூமெரானா பேரினத்தில் 1918-இல் அடையாளம் காணப்பட்ட ஒரு தவளை சிற்றினம் ஆகும். இந்த சிற்றினம் தெற்கு தாய்லாந்து மற்றும் தீபகற்ப மலேசியாவில் காணப்படுகிறது. இது உள்நாட்டில் பொதுவானது.  
இதன் முதுகுப்பகுதி சாம்பல்-பழுப்பு நிறத்திலிருந்து ஆரஞ்சு-சிவப்பு நிறமாகக் காணப்படும். பின்புறத்தில் மூலைவிட்ட கோடுகள் கருப்பு நிறத்திலும், மேல் உதடு வெள்ளை நிறத்திலும் முன் மற்றும் பின் கரங்கள் அடர் குறுக்கு-பட்டையுடன், தொடையின் பின்புறம் பளிங்கு கருப்பு மற்றும் சாம்பல் நிறத்தில் காணப்படும்.
# கியூமெரானா ஓடேசி

**கியூமெரானா ஓடேசி** (*Humerana oatesii*) என்பது ராணிடே குடும்பத்தைச் சேர்ந்த ஒரு தவளை சிற்றினம் ஆகும். இது மியன்மரில் மட்டுமே காணப்படும் அகணிய உயிரி.
# கியூமெரானா ஓடேசி

## விளக்கம்

*கியூமெரானா ஓடேசி* வகை மாதிரிகளில் இரண்டு ஆண் மற்றும் இரண்டு பெண் தவளைகள் மட்டுமே உள்ளன. ஆண் தவளை 63 முதல் 80 மிமி நீளமும், பெண் தவளை 50 முதல் 78 மி.மி. நீளமும் உடையது. தலை அகலத்தை விட நீளமானது மற்றும் வலுவாக வளைந்து சுருக்கப்பட்டுள்ளது. மூக்கு முனை கூர்மையாகவும் நீளமாகவும் உள்ளது. செவிப்பறை மிகவும் தனித்துவமானது. விரல்கள் நீண்டு வளர்ந்தும் வட்டுகள் வளர்ச்சி குறைந்தும் காணப்படும். கால்விரல்கள் மிகச் சிறிய வட்டுகளையும் கிட்டத்தட்ட முழு வலைப்பின்னலையும் கொண்டுள்ளன. தோல் தோள்பட்டையில் நுண்ணிய தடிமனாக உள்ளது. முக்கியமாகத் தோள்பட்டை மடிப்பு செவிப்பறையிலிருந்து இடுப்பு வரை செல்கிறது. தோள்பட்டை நிறம் கருப்பு. அடிப்பகுதி வெள்ளை நிறத்தில் இருக்கும். சில வேளை பழுப்பு நிறத்தில் காணப்படலாம். ஆண்கள் ஒரு இணை பெரிய குரல் பைகளைக் கொண்டுள்ளன.
# கியூமெரானா ஓடேசி

## வாழிடம்

இந்த சிற்றினத்தின் குறிப்பிட்ட வாழிடத் தேவைகள் தெரியவில்லை. ஆனால் இதன் இளம் உயிரி நீர்வாழ் உயிரினங்களாகக் கருதப்படுகின்றன. வகை வட்டாரங்களில் ஆய்வுகள் இருந்தபோதிலும், வகைத் தொடரின் சேகரிப்புக்குப் பிறகு இந்த சிற்றினத்தைப் பற்றிய பதிவுகள் எதுவும் இல்லை. இதற்கு முக்கிய அச்சுறுத்தல்கள் விரிவான காட்டுத்தீ மற்றும் பெகு மலைத்தொடரின் மரங்களை வெட்டுவது ஆகும்.
# சமர் அணில்

**சமர் அணில்** (*Samar squirrel*-*சுந்தாசையூரசு சமரென்சிசு*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இது வரலாற்று ரீதியாக *லாலாங்சிங்* என்று அழைக்கப்பட்டது. இது பிலிப்பீன்சில் மட்டுமே காணப்படும் அகணிய உயிரி. இங்கு இது சமர் மற்றும் லெய்டே தீவுகளில் காணப்படுவது பதிவு செய்யப்பட்டுள்ளது. இதன் இயற்கையான வாழிடம் மிதவெப்ப மண்டல அல்லது வெப்பமண்டல வறண்ட காடுகள் ஆகும். மனித செயல்பாடுகள் அதிகரித்தல், வேட்டையாடுதல் மற்றும் சிற்றினங்களைப் பற்றிய அடிப்படை அறிவு இல்லாததால் இது வாழ்விட இழப்பால் அச்சுறுத்தப்படுகிறது. இவை பாசி காடுகளின் கீழ் விளிம்புகள் உட்பட முதன்மை மற்றும் இரண்டாம் நிலை தாழ் நிலம் மற்றும் மலைப்பாங்கான காடுகளில் வளர்கின்றன. இது சில விவசாயப் பகுதிகளிலும் காணப்படுகிறது.
# மாண்ட்ராய்டைட்டு

**மாண்ட்ராய்டைட்டு** (*Montroydite*) என்பது HgO என்ற மூலக்கூற்று வாய்ப்பாட்டால் விவரிக்கப்படும் பாதரசத்தின் பாதரச(II) ஆக்சைடு கனிம வடிவமாகும். இது ஓர் அரிய பாதரச கனிமமாகும். அமெரிக்காவின் டெக்சசு மாநிலம் பிரீவுசுடர் மாகாணத்தின் தெர்லிங்குவா சுரங்க மாவட்டத்தில் முதன் முதலாக மாண்ட்ராய்டைட்டு கண்டறியப்பட்டது. சுரங்கத்தின் உரிமையாளராக இருந்த மான்ட்ராய்டு சார்ப்பு நினைவாக கனிமத்திற்கு மாண்ட்ராய்டைட்டு எனப் பெயரிடப்பட்டது.  
நீர்வெப்பப் பகுதி பாதரச படிவுகளில் மாண்ட்ராய்டைட்டு காணப்படுகிறது. இதனுடன் சேர்ந்து காணப்படும் தாதுக்களாக தாயக பாதரசம், சின்னபார், மெட்டா சின்னபார், கேலோமெல், எக்லெசுடோனைட்டு, தெர்லிங்குவைட்டு, மோசசைட்டு, கிளீனைட்டு, எட்கர்பைலைட்டு, இயிப்சம், கால்சைட்டு மற்றும் டோலமைட்டு போன்ற கனிமங்கள் அறியப்படுகின்றன்றன..
# மிச்மி சிலம்பன்

**மிச்மி ரென்-பாப்லர்** (*Spelaeornis badeigularis*) என்பது *திமாலிடே* குடும்பத்தைச் சேர்ந்த ஒரு பறவை சிற்றினமாகும். இது வடகிழக்கு இந்தியாவினைப் பூர்வீகமாகக் கொண்டது.  
இதன் இயற்கையான வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகளாகும். இது வாழ்விட இழப்பால் அச்சுறுத்தப்படுகிறது. 1947ஆம் ஆண்டில் சேகரிக்கப்பட்ட ஒரு பறவையின் அடிப்படையில் இந்த சிற்றினம் முதன்முதலில் விவரிக்கப்பட்டது, ஆனால் 2004ஆம் ஆண்டு வரை மீண்டும் காணப்படவில்லை. அருணாச்சல பிரதேசத்தில் மிச்மி மலைகளின் வரையறுக்கப்பட்டப் பகுதியில் இது மிதமான எண்ணிக்கையில் இருப்பது கண்டறியப்பட்டது.
# மிக்சோர்னிசு

**மிக்சோர்னிசு** (*Mixornis*) என்பது பழைய உலக சிலம்பன் குடும்பமான *திமாலிடேயில்* உள்ள குருவிச் பேரினமாகும்.